Montreal hiriko Euskal Etxea

Montrealeko Euskal Etxea, ofizialki Eskualdunak, Association des Basques du Québec, Kanadako Montreal hirian dagoen euskal etxe bat da. Hau da elkartearen helbidea: 5824, rue Jeanne-Mance.
 Historia 
Euskal Etxearen onarpen ofiziala ez duen arren, ez baitu egoitzarik eta historia laburra baitu, Eskualdunak taldeak hainbat jarduera antolatzen ditu.

1996ko abuztuaren 8an sortu zen eta bi adar ditu, Quebec Hirikoa eta Montreal hirikoa. Helburu nagusiak euskal herritarren ondare kultural eta historikoaren azkartzea eta Euskal Herriko edo munduko euskaldunekiko harremanak sendotzea dira. Horretarako arlo kultural, turistiko, sozial eta ekonomikoetan eta baita kiroletan ere trukeak antolatzen dira.

Quebecera edo Kanadara kontzertuak egitera doazen euskal musikariei laguntza ematen zaie, baita Kanadara ikastera doazen euskal ikasleei ere.

2021 eta 2022an Saison Quebec - Pays Basque kultur trukerako egitasmoa osatu zen. Bi urte horietan diziplina anitzeko sortzaileek protagonismoa izan zuten, euskal zinema zikloa, literatura jaialdia eta kontzertu ugari burutuz.

Elbira Zipitria euskal ikasketen katedra ere ireki zen McGill Unibertsitatean. Helburu nagusia da euskal eta quebectar errealitatean adituak diren hizlari gakoak solasean jartzea, eta ondoren beste esparru batzuetako (akademikoak ezezik hizkuntzari lotutako elkarteetakoak, errealitate sozioekonomikoari lotutako eragileak, etab.) gonbidatuekin eztabaida garatzea, bi errealitate soziolinguistikoetako erronken inguruan.

 Baliabideak 

 Adiskideak aldizkaria. Euskal kultura, historia eta hizkuntzari buruz artikulu batzuk baditu eta elkartearen inguruko berriak ere ematen dira.

 Jarduerak 

 Urtean hiru bazkari nagusi egiten dira.
 Euskal Herriko musikarien kontzertuak egiten dira.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Kanadako euskal etxeak